text: Mange ansøgere til Syddansk Universitet
  19 juli 2012 kl. 12.28
  Antallet af ansøgere på Syddansk Universitet med afdelinger i Esbjerg, Sønderborg og Kolding er steget med 16 procent.
  De videregående uddannelser oplever i år det højeste antal ansøgere nogensinde.
  Over 80.000 unge har søgt, og de søger især ind på uddannelser, hvor de kan blive optaget og komme i arbejde bagefter.
  Det viser en samlet opgørelse fra Den Koordinerede Tilmelding.
  Størst er søgningen på erhvervsakademiuddannelserne. Erhvervsakademi SydVest har 42 procent flere ansøgere end i 2011, oplyser P4 Syd.
  